St. Francisbaai-brand word ondersoekBrand by St. Francisbaai (Januarie 2016) Foto: Hattingh Bornman (‏@BornmanCH)/Twitter Die polisie in St. Francisbaai het ŉ “kwaadwillige berig” in die media, dat ŉ fakkel glo die oorsaak is van ŉ brand St. Francisbaai en Kaap St. Francis in die Oos-Kaap, veroordeel. Sers. Majola Nkohli, woordvoerder van die polisie, het gesê owerhede ondersoek tans die oorsaak van die brand. “Die brand het glo Saterdag omstreeks 14:00 begin en die betrokke rolspelers is dadelik na die toneel ontbied,” het Nkohli bygevoeg. “Die polisie ondersoek tans die oorsaak van die brand, en nie ŉ saak van brandstigting nie.” Enigiemand met verdere inligting word versoek om St. Francisbaai-polisie te bel by 042 200 1818. Maroela Media het vroeër berig talle inwoners is ontruim. Brandbestryders het Maandagoggend nog gespook om die brand te blus. Die veldbrand het tussen St. Francisbaai en Kaap St. Francis uitgebreek. Lees alle vorige berigte oor St Francisbaai op Maroela Media.